钦定古今图书集成/明伦汇编/官常典/第074卷 > 上黄替侯晔
## 钦定古今图书集成/明伦汇编/官常典/第074卷 > 上黄替侯晔

按《南史梁始兴忠武王传》：“忠武王憺子晔，字通明，美
姿容，善谈吐。初封安陆侯，憺特所钟爱，常目送之曰：
‘吾所深忧。左右问其故，答曰：‘其过俊发，恐必无年’。及
憺不豫，侍疾，衣不释带，言与泪并。憺薨，扶而后起。服
阕，改封上黄侯，位兼宗正卿。简文入居监抚，晔献《储
德颂》，迁给事黄门侍郎，出为晋陵太守。美才仗气，言’”
多激扬。常乘折角牛谷木履，被服必于儒者，名盛海
内，为宗室推重，特被简文友爱，与新渝、建安、南浦并
预密宴，号“东宫四友。”简文曰：“有五六使来往。”晔初至
郡，属旱，躬自祈祷，果获甘润。郡雀林村旧多猛兽为
害，晔在政六年，此暴遂息。卒于郡。初，晔寝疾历年，官
曹壅滞。有司案《谥法》：“‘言行相违曰替’。乃谥替侯。